《答郡守赵师夔》
宋代·金梁之

王侯门户懒开颜，斗酒千钱一笑间。
无雪可欺青桧老，有天难管白云闲。
丹霄作客曾骑鹤，紫府为家不买山。
京口相逢又相别，只琴孤剑几时还。

作者简介：（1114—1174）宋歙州休宁人，字彦隆。以荫为奉新尉。一日若狂惑者，弃官归。自是袒跣垢污，或旬月不食，晚年多食大黄，栖居无常处，自称野仙。卒葬城阳山。